Subject: FW: ჯიემპის ინსპექტორატის უწყვეტი მომზადება
From: Tamar Gabunia <[email-masked]>
To: Ketevan Nikolishvili <[email-masked]>
Cc: Tinatin Khardziani <[email-masked]>
Date: Tue, 27 Aug 2019 10:54:02 +0000

ქალბატონო ქეთინო

ქ-ნი მინისტრი იზიარებს შემოთავაზებული ტრეინინგის მნიშვნელობას GMP ინსპექტორატის გაძლიერების მიზნებისთვის. გთხოვთ შეარჩიოთ კანდიდატი და მისცეთ მსვლელობა.

პატივისცემით,

თამარ გაბუნია

მინისტრის მოადგილე

Sincerely,

Tamar Gabunia, MD, MPH

Deputy Minister

From: Tamar Gabunia
Sent: 26 August, 2019 14:11
To: Ekaterine Tikaradze <[email-masked]>
Cc: Tinatin Khardziani <[email-masked]>
Subject: FW: ჯიემპის ინსპექტორატის უწყვეტი მომზადება

ქალბატონო ეკა,

მინდა გაცნობოთ, რომ ჯანმრთელობის მსოფლიო ორგანიზაცია გვთავაზობს GMP-ინსპექტორის როტაციული კურსის 1 ადგილს საქართველოსთვის ჯანმოს პრეკვალიფიკაციის პროგრამის ფარგლებში. პროგრამა ითვალისწინებს 4 თვიან პრაქტიკულ მომზადებას წამლის სხვადასხვა ფორმის მწარმოებელ საიტებზე რამდენიმე ქვეყანაში. კანდიდატის წარდგენის ვადაა 30 აგვისტო. კანდიდატის შერჩევა მოხდება წამლის სააგენტოს GMP ინსპექტორებს შორის.

თქვენი თანხმობის შემთხვევაში დავუდასტურებთ ჯანმოს საქართველოს წარმომადგენლის მონაწილეობას.

პატივისცემით,

თამარ გაბუნია

მინისტრის მოადგილე

Sincerely,

Tamar Gabunia, MD, MPH

Deputy Minister

From: Tea Jikia
Sent: Monday, August 26, 2019 1:16 PM
To: Tamar Gabunia <[email-masked]>
Cc: Ketevan Nikolishvili <[email-masked]>
Subject: ჯიემპის ინსპექტორატის უწყვეტი მომზადება

ქალბატონო თამარ, მოგესალმებით,

გიგზავნით ჯანმო-ს მოთხოვნას ჯანმო-ს სათაო ოფისში როტაციულ პოსტზე ჯიემპის ინსპექტორის  წარდგენის თაობაზე.

ჯანმო-ს მიერ ჯიემპი ინსპექტორატის გუნდის მომზადებისას, ევროპის რეგიონული ოფისი დაგვპირდა,  რომ უწყვეტი კვალიფიკაციის ამაღლების და ასევე პრაქტიკული გამოცდილების შესაძენად, ჯანმო, ინსპექტორატის მომზადების კურსის დასრულების შემდეგ, უზრუნველყოფდა როტაციული პოსტის შემოთავაზებას მინიმუმ ერთი ინსპექტორისთვის.  ამ პროგრამის ამოქმედება წევრი ქვეყნებისთვის ხდება ქვეყანაში ჯანმო-ს პრეკვალიფიკაციის პროგრამის თანამშრომლობითი პროცედურის დანერგვის და მინიმუმ ერთი პრეპარატის დარეგისტრირების შემთხვევაში, თუმცა ჯანმო-მ ჩვენთვის დაუშვა გამონაკლისი, და მიუხედავად იმისა, რომ ამ პროგრამის ფარგლებში საქართველოში არ დარეგისტრირებულა პრეპარატები, ადგილობრივი ინსპექტორატის შემდგომი გაძლიერების მიზნით, გამოეყო ერთი ადგილი საქართველოსთვის.

ეს პროგრამა უკვე რამდენიმე წელია არსებობს, პრაქტიკულად ყველა ქვეყანა სარგებლობს ამ უნიკალური შესაძლებლობით, მათ შორის სომხეთი, აზერბაიჯანი, მოლდოვა და სხ., თუმცა, ჩვენი მხრიდან ჯანმო-ს ინსპექციებში ჩვენი ინსპექტორების ჩართვის თხოვნის მიუხედავად, ეს ვერ ხერხდებოდა, რადგანაც, სხვა ქვეყნებისაგან განსხვავებით, ჩვენ არ გვყავდა  ფორმალური ჯიემპი-ს ინსპექტორატი.

საქართველოს მხრიდან ჯიემპი-ს ინსპექტორატის მომზადების სურვილი  ჯანმო-მ შეაფასა, როგორც სერიოზული ნაბიჯი ფარმაცევტული ბაზრის დარეგულირების თვალსაზრისით  და აქტიური მონაწილეობა მიიღო ამ პროექტის განხორციელებაში, ამჟამად კი მოგვცეს საშუალება, რომ სხვა ქვეყნების მსგავსად, ვისარგებლოთ ჯიემპი-ს ინსპექტორატის გაძლიერების მექანიზმით.

ჩვენი თანამშრომელი 4 თვის განმავლობაში იქნება ჩართული ჯანმოს მიერ პრეკვალიფიკაციის ფარგლებში განხორციელებულ ინსპექციებში, რომლებიც პრაქტიკულად უწყვეტ რეჟიმში ტარდება; პრაქტიკულ უნარ-ჩვევებთან ერთად შეიძენს ასევე ინსპექტირების ანგარიშების შედგენის გამოცდილებას, ადგილზე ნახავს სხვადასხვა წამლის ფორმების მწაროებელ საწარმოო საიტებს, ასევე, რაც არანაკლებ მნიშვნელოვანია, დაამყარებს კავშირებს  გამოცდილ და მოქმედ ჯიემპი ინსპექტორებთან ევროკავშირის ქვეყნების სააგენტოებიდან, რომლებიც ჯანმო-ს დაკვეთით მონაცველობით ასრულებენ საპრეკვალიფიკაციო პროდუქტების წარმოების საიტების ინსპექტირებას.

ვიმედოვნებთ, რომ მომავალ წელს, კიდევ გვექნება შესაძლებლობა, რომ როტაციულ პოსტზე წარვადგინოთ მეორე თანამშრომელიც.

პატივისცემით,

თეა

თეა ჯიქია

უფროსის მოადგილე

სსიპ წამლის სააგენტო

ტელ.: +995 577591591

ელ-ფოსტა: [email-masked]

მის.: აკ. წერეთლის 144, 0119, თბილისი

Tea Jikia

Deputy Head

LEPL Drug Agency of Georgia

Tel.: +995 577591591

E-mail.: [email-masked]

Address: Ak. Tsereteli ave. 144, 0119, Tbilisi